OpenLLM-France/wikimedia huggingface dataset:
# Guillem II

Guillem II és el nom dels següents personatges:
* Guillem II de Tolosa (826 - 850), Comte de Barcelona i Empúries (848-850).
* Guillem II d'Acaia (? - 1278)
* Guillem II d'Anglaterra (1056 - 1100)
* Guillem II d'Aquitània (?-926), Duc d'Aquitània (918-926)
* Guillem II d'Atenes, (1312-1338), príncep de Tàrent, duc d'Atenes i Neopàtria
* Guillem II de Besalú (?-1066), comte de Besalú i Ripoll (1052-1066)
* Guillem II de Castellvell, primer senyor de la Baronia de Castellvell (posteriorment anomenada Entença) (1174-1178) i Senyor de la baronia de Castellví de Rosanes (1167-1178)
* Guillem II de Cerdanya (1079 - 1109), comte de Berga (1094-1109) i comte de Cerdanya i de Conflent (1095-1109)
* Guillem II de Cervera (senyor de Juneda i Castelldans), (? - 1164)
* Guillem II de Dampierre (1196 - 1231), senyor de Dampierre
* Guillem d'Entença i de Montcada (sisè baró d'Entença), baró d'Entença (1294-1321)
* Guillem II de Hessen (1469 – 1509), landgravi de Hessen
* Guillem II de Hessen-Kassel (1777 – 1847), elector de Hessen-Kassel
* Guillem II d'Holanda, rei d'Alemanya (1247 - 1256)
* Guillem II de Montcada i de Bearn, vescomte de Bearn, Oloron, Brulhès i Gabardà (1223-1229)
* Guillem II de Nevers (1083-1148),comte de Nevers, d'Auxerre i de Tonnerre
* Guillem II de Pallars Sobirà (? - 1035)
* Guillem II dels Països Baixos (1792 - 1849) Rei dels Països Baixos des de 1840 fins a la seva mort
* Guillem II de Prússia (1888-1918), Kàiser d'Alemanya i Rei de Prússia i Cap de la Casa Imperial i Reial de Prússia (1918-1941)
* Guillem II de Sicília (1155-1189)
* Guillem II Tocco (? - 1335)
* Guillem II de Württemberg (1848 - 1921), últim rei sobirà de Württemberg
* Frederic Guillem II (1744 – 1797), quart rei de Prússia
* Joan Guillem II del Palatinat, elector palatí
# Beryl

Beryl és un gestor de finestres per a X Window System. La creació de Beryl és una derivació de Compiz.

## Orígens

Beryl és el nou nom de projecte per a la branca Quinnstorm de Compiz, anunciat el 19 de setembre de 2006 despues que Quinnstorm i l'equip de desenvolupament van decidir que el fork s'havia allunyat massa del Compiz iniciat per Novell (compiz-vanilla). Després que l'equip de Novell XGL/Compiz (sobretot David Reveman) rebutgés la proposició per a combinar els canvis de Quinnstorm amb Compiz-vanilla, es va decidir fer una veritable diferenciació. El 29 de setembre de 2006, la version 0.1.0 va ser alliberada en el repositorio original de compiz-quinnstorm i en diversos mirrors.

## Compiz Fusion

Compiz Fusion és el resultat de la fusió entre Beryl i Compiz Extras, un conjunt de millores de la comunitat per al gestor de finestres compostes de Compiz. El primer llançament va ser el Compiz Fusion 0.5.2 el 13 d'agost de 2007, poc després de la publicació de Compiz 0.5.2. El primer llançament estable de Compiz Fusion és 0.6.0 llançat el 20 d'octubre de 2007. Després que Novell abandonés el projecte, es va suspendre i es va fusionar en Compiz el febrer de 2009.

## Referències

* ↑ von Hagen, William. Ubuntu Linux Bible: Featuring Ubuntu 10.04 LTS. 3a ed.. John Wiley & Sons, 2010. ISBN 0470881801.

## Enllaços externs

* Web oficial del Projecte Beryl Arxivat 2007-03-16 a Wayback Machine. (anglès)
* Bloc oficial del projecte Beryl Arxivat 2007-05-02 a Wayback Machine. (anglès)
* Wiki de beryl en castellà Arxivat 2007-04-26 a Wayback Machine. (castellà)
# Cianat de liti

El cianat de liti és un compost inorgànic, del grup de les sals, que està constituït per anions cianat ${\ce {OCN-}}$ i cations liti (1+) ${\ce {Li+}}$, la qual fórmula química és ${\ce {LiOCN}}$.

## Propietats

El cianat de liti és un compost de color blanc que cristal·litza en el sistema trigonal, grup espacial R3m. Té un punt de fusió de 475 °C. És lleugerament higroscòpic i té una solubilitat en aigua de 67,5 grams en 100 g a 25 °C.

## Preparació

El cianat de sodi fou sintetitzat per primer cop per William P. Ter Horst el 1950 a partir de carbonat de liti ${\ce {Li2CO3}}$ i urea ${\ce {NH2CONH2}}$ escalfant a 600 °C segons la reacció:
${\ce {Li2CO3 + 2NH2CONH2 -> 2LiOCN + CO2 + 2NH3 + H2O}}$

## Aplicacions

S'ha proposat el seu ús com a pesticida contra els àcars.

## Referències

* 1 2 3 4 «Process of applying lithium cyanate to mites» (en anglès). [Consulta: 30 octubre 2019].
* ↑ Hennings, Erik; Schmidt, Horst; Voigt, Wolfgang «Structure and Thermal Properties of Lithium Cyanate» (en anglès). Zeitschrift für anorganische und allgemeine Chemie, 637, 9, 01-07-2011, pàg. 1199–1202. DOI: 10.1002/zaac.201100081.
# Pensament complex

El pensament complex és una noció utilitzada en filosofia i epistemologia per part d'autors com Anthony Wilden i Edgar Morin, en física i biologia per Henri Atlan i en sociologia i informàtica. La definició varia significativament segons l'àrea de coneixement.
Edgar Morin veu el món com un tot indissociable i proposa abordar de manera multidisciplinària i multireferenciada la construcció del pensament; es contraposa a la causalitat per abordar els fenòmens com una totalitat orgànica.
Segons l'autor:
| « | A primera vista, la complexitat (complexus és en llatí allò que és teixit en conjunt), és un teixit de constituents heterogenis inseparablement associats. En la segona aproximació, és efectivament el teixit d'esdeveniments, accions, interaccions, retroaccions positives, determinacions, successos que constitueixen el nostre món fenomenològic. Però, aleshores, la complexitat es presenta amb traços inquietants de confusió inextricable, de desordre, d'ambigüitat, d'incertesa i d'aquí la necessitat, per al coneixement, de posar ordre als fenòmens, rebutjar el desordre i de seleccionar els elements d'ordre i de certesa, de distingir, de jerarquitzar, etc. Però, aquestes operacions necessàries corren el risc d'eliminar els altres caràcters del complexus. | » |
| — Edgar Morin: |||
La proposta de la complexitat és abordar de manera transdisciplinar els fenòmens i el canvi del paradigma, abandonant el reduccionisme i donant lloc a la creativitat i a la teoria del caos.

## Referències

* ↑ Gianluca Bocchi, Mauro Ceruti, La sfida della complessità, Feltrinelli, Milano, 1985 (prima edizione). Bruno Mondadori, Milano, 2007 (nova edició)
* ↑ Tullio Tinti, La “sfida della complessità” verso il Terzo Millennio Arxivat 2011-02-06 a Wayback Machine., pdf, article publicat en la revista Novecento (any 18, n.12, pp.7-12, p.25).
* ↑ Introducció al Pensament Complex, 1991:17/19

## Enllaços externs

* Edgar Morin SESC SP
* Institut d'Estudis de la Complexitat
* Association pour la Pensée Complexe
* CETRANS
# Emmanuel Dorado

Emmanuel Dorado (Brou-sur-Chantereine, 28 de març de 1973) és un exfutbolista professional francès, que ocupava la posició de defensa.
Tot i iniciar-se al futbol del seu país natal, el defensa va desenvolupar bona part de la seua carrera a Andalusia. El 1996 fitxa per l'Almería CF, que milita a la Segona Divisió. Tot i que el seu equip perd la categoria, el francès hi destaca i l'any següent marxa al Màlaga CF.
Amb els mal·lacitans aconsegueix l'ascens a primera divisió el 1999, però es manté tota la campanya inèdit. Posteriorment retorna a la categoria d'argent a les files del Córdoba CF, Recreativo de Huelva i UD Almería. Entre 2003 i 2006 milita al Livingston FC, on manté una pol·lèmica amb la direcció del club. En finalitzar el seu període escocés hi penja les botes, en part a causa d'una lesió, per la qual rebutja un contracte per la SD Huesca.
Ha iniciat la seua carrera d'entrenador dirigint el Sainte-Geneviève Sports, un conjunt amateur francès.

## Referències

* ↑ Livi 'settle' dispute with Dorado, BBC Sport, 16 juny 2008.

## Enllaços externs

* Fitxa del jugador
# Mickaël Ladhuie

Mickaël Ladhuie, nascut el 4 de febrer de 1982 a Tolosa de Llenguadoc, és un jugador de rugbi a XV francès que ocupa la posició de taloner en el si de l'efectiu de l'USAP de Perpinyà.

## Equips

* USOS Colomiers
* 2005-2007 : SC Albi
* 2007-2008 :USAP (Perpinyà)
* des de 2008 : Montpellier Hérault rugby

## Palmarès

Vencedor de les fases finals del campionat de França Pro D2 : 2006

## Enllaços externs

* Perfil del jugador a lequipe.fr
* Estadístiques a itsrugby.fr
* Fitxa al lloc web de l'USAP Arxivat 2007-10-14 a Wayback Machine.
# Colònia de Madagascar

La colònia de Madagascar fou una entitat administrativa francesa formada després de la segona expedició de Madagascar per part de l'illa de Madagascar que no estava sotmesa al protectorat de Madagascar (principalment zones del sud) sense incloure el regne de Madagascar o Imerina. Com que algunes colònies separades s'havien incorporat al govern de Madagascar (Nossi-Bé i Diego-Suárez el 6 d'agost de 1896, Santa Maria de Madagascar el 28 de gener de 1896), quan el regne de Madagascar o Imerina es va incorporar a la colònia el 28 de febrer de 1897, la colònia va agafar el nom oficial de Madagascar i dependències.
Vegeu colònia de Madagascar i dependències.

## Referències

* ↑ Oliver, Roland; Fage, John Donnelly; Sanderson, G.N.. The Cambridge History of Africa. Journal of Arid Environments (en anglès). Vol. 6.. Cambridge, U.K.: Cambridge University Press, 1985, p. 532.
# Gueorgui Tràikov

Gueorgui Tràikov Guirovski, també conegut com a Gueorgui Tràikov (Itea, Imperi Otomà, 14 d'abril de 1898 - Sofia, 14 gener de 1976) va ser un polític búlgar, líder de la Unió Nacional Agrària Búlgara.
Tràikov va ser ministre d'Agricultura (1946-1950) i diputat (1947-1949) del Consell de Ministres de Gueorgui Dimitrov. El 23 d'abril de 1964, va ser nomenat cap d'Estat i President de l'Assemblea Nacional de Bulgària, després de la mort de Dimítar Gànev. Va romandre Cap d'Estat el 7 de juliol de 1971, quan el líder del partit comunista, Tòdor Jívkov, ocupa aquesta posició. Gairebé un any després, l'abril de 1972, Tràikov també va renunciar al seu càrrec com a president de l'Assemblea Nacional. 1971-1974 Tràikov va ser Primer vicepresident del Consell d'Estat.
Tràikov va guanyar el Premi Lenin de la Pau entre els pobles el 1962.
# Ciampolo de Navarra

Ciampólo (de Gian Paolo o Jean Paul), originari del regne de Navarra, és un personatge de la Divina Comèdia de Dante Alighieri, que apareix en el vint-i-dosè cant, en la cinquena fossa del vuitè cercle de l'Infern, entre els estafadors o baraters.
«Jo vaig nàixer al regne de Navarra.
Ma mare em va fer servidor d'un noble,
després que va engendrar-me d'un canalla
que es destruí ell mateix i els seus béns.
Després servia el bon rei Teobald,
i allà vaig fer trafiques i maneigs
que ara em toca pagar en aquest foc.»
(Infern XXII, vv. 48-54)
D'aquest personatge no se'n sap res més que el que ens explica el mateix Dante: va estar al servei del rei Teobald II de Navarra (V com a comte de Xampanya), sota el qual va cometre malversació. El mateix nom de Ciampolo, d'altra banda, no apareix en el text, però és atribuït al personatge pels comentaristes antics. Per aquest motiu també va ser identificat [1] amb el poeta joglaresc Rutebeuf, també ell actiu a la cort del rei Tebaldo, del qual va commemorar la participació en la Croada de Sant Lluís.

## Notes

1. ^ Michelangelo Picone, "La carriera del libertino: Dante vs. Rutebeuf (una lettura di 'Inferno XXII'", in "L'Alighieri" XLIV, 2003. Pp. 77-94 . «{{format ref}} http://www.italinemo.it/riviste/sommario_rivistajs.php?fascicolo=L%27ALIGHIERI%7C2003%7C21»
Segons Picone, les referències a l'obra del poeta francès medieval i a la seva biografia beneficiarien, no sols la interpretació d'alguns punts foscos del cant, sinó que permetrien identificar amb una certa seguretat al mateix Rutebeuf en el seu personatge principal, anomenat enigmàticament per Dante "el navarrès".

## Bibliografia

* Sermonti, Vittorio. Canto Ventiduesimo. Supervisione de Gianfranco Contini. L'Inferno di Dante. Rizzoli 2001. 2a ed. 07- 2015. Rizzoli Milano. Italià, "pp. 439-456". BUR classici. ISBN 978-88-17-07584-8.
* Mira, Joan Francesc. Cant XXII. Infern versió de la Divina Comèdia. Dante Alighieri, Primera Ed. Proa 2000; 02- 2010. Edicions 62. Barcelona. Català. "pp.273 - 283". Col·lecció labutxaca. ISBN 978-84-9930-058-0. Tota repetició en català de les paraules del cant han estat preses d'aquesta versió (entre cometes).
# Platja de la central nuclear de Vandellòs

La platja de la central nuclear de Vandellòs és una petita platja natural del municipi de Vandellós i l'Hospitalet de l'Infant (Baix Camp) situada al sud de la Punta Grossa, entre la cala Justell, al nord-est, i la cala Ronyosa, al sud-oest, rodejada pels terrenys de la central nuclear de Vandellòs. Té una longitud de 71 metres i una amplada mitjana de 16 metres, formada per sorres.
El fons marí davant de la platja presenta una praderia de posidònia oceànica, d'alt valor ecològic, amb una macrofauna que evidencia l'absència d’espècies indicadores de contaminació i confirmen que l’activitat de CN Vandellòs II no comporta efectes negatius sobre la salut de la fauna marina que viu al seu entorn, d'acord amb els estudis de vigilància ambiental que l'empresa efectua periòdicament. També hi ha una important població de nacres, una espècie amenaçada de mol·lusc bivalve endèmic del mar Mediterrani, gràcies a l'escassa activitat humana en l'entorn de la central nuclear, degut a les restriccions de seguretat.

## Referències

* ↑ «Mapa topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «El litoral de la central nuclear Vandellòs II presenta una de les comunitats naturals més riques de la costa catalana». Ebre Digital, 27-07-2024.
* ↑ «Vandellòs, un litoral de gran riqueza ecológica». Diari de Tarragona, 05-06-2018.
# Masayuki Okano

Masayuki Okano (Prefectura de Kanagawa, Japó, 25 de juliol de 1972) és un futbolista japonès.

## Selecció japonesa

Masayuki Okano va disputar 25 partits amb la selecció japonesa.

## Enllaços externs

* National Football Teams
* Japan National Football Team Database
# Berenice de Síria

Berenice (en grec antic: Βερενίκη) fou una reina de Síria.
Era filla de Ptolemeu II Filadelf d'Egipte, i es va casar amb el rei selèucida Antíoc II Teos (261 aC-246 aC) conforme al tractat del 249 aC pel qual el rei selèucida s'havia de divorciar de Laòdice, i els fills de Berenice serien els hereus.
Mort Ptolemeu II, Antíoc va repudiar Berenice i va tornar amb Laodice, que desconfiada el va enverinar i va organitzar una revolta a favor del seu fill. Berenice es va refugiar al temple de Dafne a Antioquia amb el seu fill, però els soldats rebels la van matar. Quan el seu germà Ptolemeu III Evèrgetes I va arribar, només la va poder venjar.

## Referències

* ↑ 2.Berenice a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 482
# Creu de terme (Sant Vicenç de Montalt)

La Creu de terme és una obra de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Creu de terme que consta d'una base, una columna amb capitell amb decoració floral i una creu a sobre. Aquesta creu està decorada per dues escultures, en un costat hi ha un Sant Crist clavat a la creu i a l'altre una Mare de Déu.

## Referències

* ↑ «Creu de terme». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Gran Premi Ciclista de Quebec 2017

El Gran Premi Ciclista de Quebec 2017 fou la vuitena edició del Gran Premi Ciclista del Quebec. La cursa es disputà el 8 de setembre de 2017. Aquesta fou la 33a prova de l'UCI World Tour 2017. Junt amb la Volta a Califòrnia i el Gran Premi Ciclista de Mont-real, són les úniques proves del World Tour que es disputen a Amèrica del Nord.
El vencedor fou l'eslovac Peter Sagan (Bora-Hansgrohe), que va repetir el triomf de l'any anterior. En segona posició també repetí al belga Greg Van Avermaet (BMC Racing Team) i l'australiàMichael Matthews (Team Sunweb) acabà tercer.

## Classificació final

Font: ProCyclingStats :

## Referències

* ↑ «Peter Sagan se impone al sprint y repite triunfo en Quebec». mundodeportivo.com, 08-09-2017 [Consulta: 9 setembre 2017].

## Enllaços externs

* Web oficial Arxivat 2010-09-27 a Wayback Machine.
# Bierge

Bierge (Biarche en aragonès) és un municipi aragonès situat a la província d'Osca i enquadrat a la comarca del Somontano de Barbastre.

## Nuclis associats

* Rodellar. En el camí entre Rodellar i Pedruel hi ha un dolmen, a Llosa de la Mora. Depenen de Rodellar:
** Las Almunias de Rodellar, llogaret situat a 699 metres d'altitud.
** Letosa, vora el barranc de Mascún.
** Nasarre, llogaret deshabitat. En destaca l'església romànica de Sant Andreu.
** Otín, deshabitat.
** Pedruel, deshabitat. A la seua església, es va afegir una torre fortificada.
* Morrano. Els llogarets de San Román i el de Yaso depenen de Morrano.
* San Hipólito.
* San Saturnino.

## Arqueologia

Es conserven tres arcs d'un possible pont romà damunt del riu Isuela.

## Referències

* ↑ CONSELLO ASESOR DE L'ARAGONÉS, Municipis del Somontano de Barbastre(en aragonés)
* ↑ «Gran Enciclopèdia Aragonesa, Rodellar». Arxivat de l'original el 2021-05-17. [Consulta: 19 novembre 2015].
* ↑ «Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ «Almunias, Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ «Letosa, Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ «Nasarre, Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ «Otín, Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ Pedruel, Gran Enciclopèdia Aragonesa
* ↑ «Castell de Pedruel, Gran Enciclopèdia Aragonesa». Arxivat de l'original el 2015-11-19. [Consulta: 19 novembre 2015].
* ↑ «Gran Enciclopèdia Aragonesa». Arxivat de l'original el 2015-11-20. [Consulta: 19 novembre 2015].
* ↑ «Gran Enciclopèdia Aragonesa, Bierge». Arxivat de l'original el 2015-11-19. [Consulta: 19 novembre 2015].

## Bibliografia

* Bierge, Gran Enciclopèdia Aragonesa Arxivat 2015-11-19 a Wayback Machine..
# Classe valenta

Classe valenta és una pel·lícula documental espanyola del 2017 dirigida per Víctor Alonso Berbel amb un guió escrit per Víctor Alonso Berbel, Borja Barrera Allué i Jan Matheu. Ha estat doblat al català, castellà, anglès i francès.

## Sinopsi

El documental investiga la importància del llenguatge en la nostra forma d'entendre el món. La realitat canvia en funció de les paraules que utilitzem per a definir-la. Classe valenta fa un experiment social analitza com varia la nostra percepció de la realitat en funció de les paraules que utilitzem per definir-la i investiga la importància del llenguatge en nostra manera d'entendre el món. Parteix de les entrevistes fetes a més de vint experts en la matèria com Owen Jones, Íñigo Errejón, Christian Salmon, Estrella Montolío, George Lakoff, Luis Arroyo o Iñaki Gabilondo, Miquel Iceta, Meritxell Termes, Luis Alegre Zahonero i altres destacats protagonistes de l'àmbit de la comunicació política i la informació.

## Reconeixements

Ha estat guardonada com a millor pel·lícula indie al Festival Internacional de Cinema d'Albacete Abycine (2016) i ha estat nominada al premi Gaudí a la millor pel·lícula documental (2017).

## Referències

* ↑ Classe valenta a catalanfilms.cat
* ↑ Víctor Alonso Berbel: “Els assessors polítics reivindiquen la manipulació com a pràctica legítima”, arabalears.cat, 2 de juny de 2017
* ↑ Classe valenta al waeb de l'Acadèmia del Cinema

## Enllaços externs

* Tràiler a YouTube
* El documental "Classe valenta", una reflexió sobre el llenguatge polític ccma.cat, 19 de desembre de 2017
# Escut antic de Guàrdia de Tremp

Antic escut municipal de Guàrdia de Tremp, nom que tenia aleshores l'actual Guàrdia de Noguera, al Pallars Jussà, que es va deixar d'utilitzar el 1972 en integrar-se aquell municipi en el nou de Castell de Mur. Aquest nou municipi adoptà fins al 2001 l'escut antic de Mur.

## Descripció heràldica

De sinople, una muntanya cimejada d'un castell, tot d'or, carregada d'una creu patent de sable.

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Millà, 1968.
# Meggett

Meggett és una població dels Estats Units a l'estat de Carolina del Sud. Segons el cens del 2000 tenia 1.230 habitants.

## Demografia

Segons el cens del 2000, Meggett tenia 1.230 habitants, 484 habitatges i 377 famílies. La densitat de població era de 32,6 habitants/km².
Dels 484 habitatges en un 28,3% hi vivien nens de menys de 18 anys, en un 67,8% hi vivien parelles casades, en un 6,8% dones solteres, i en un 22,1% no eren unitats familiars. En el 18,8% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,9.
Per edats la població es repartia de la següent manera: un 21,5% tenia menys de 18 anys, un 5,9% entre 18 i 24, un 25,5% entre 25 i 44, un 33,5% de 45 a 60 i un 13,7% 65 anys o més.
L'edat mediana era de 44 anys. Per cada 100 dones de 18 o més anys hi havia 103,8 homes.
La renda mediana per habitatge era de 45.809$ i la renda mediana per família de 51.667$. Els homes tenien una renda mediana de 36.563$ mentre que les dones 26.375$. La renda per capita de la població era de 22.906$. Entorn del 6% de les famílies i el 9,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Meggett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Meggett». American Fact Finder. Oficina del Cens dels Estats Units, 12-01-2010.
# Creu de terme (Sant Celoni)

La creu de terme, o Creu Coberta, és una obra de Sant Celoni (Vallès Oriental) inclosa a l'Inventari del Patrimoni Arquitectònic de Catalunya. Se situa en una placeta a la cruïlla del carrer Major amb la carretera Vella.

## Descripció

És una creu de terme a l'entrada del poble. Originàriament col·locada damunt d'un pedestal o sòcol posat damunt de tres graons, consta d'una columna acabada amb un capitell i una creu. El sòcol i els tres graons eren fets antigament de pedra grossa col·locada una al costat de l'altra. Al capitell, que és petit, hi ha l'escut senyorial de la família Desbachs: unes bandes encreuades i unes petxines de pelegrí. La creu pròpiament dita està decorada per un cantó per la Mare de Déu i per l'altre la imatge del Crucificat.

## Història

Aquesta creu de terme era coneguda a Sant Celoni amb el nom de Creu Coberta. Es va fer malbé i la van arreglar. L'any 1870 fou portada al cementiri vell, en temps de la Segona República, va ser desmuntada i enterrada allà mateix. Descoberta novament l'any 1956, fou col·locada prop de la capella de Sant Ponç. Segons deia mossèn Figueras en unes notes, al sòcol primitiu hi tenia una inscripció inintel·ligible que ha desaparegut.
La creu actual, de 1998, és una reproducció de l'original gòtica del segle xvi, que es conserva a la Rectoria Vella, i és feta amb pedra de Girona. Està situada al començament del carrer Major, a la confluència amb la carretera Vella, en una placeta coneguda com la plaça de la Creu.

## Referències

* 1 2 «Creu de terme». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
* ↑ «Creu Coberta». Ajuntament de Sant Celoni. [Consulta: 5 desembre 2017].
# Gonzalo Castro Irizábal

Gonzalo Castro Irizabal, més conegut com a Chory (Chori) Castro (nascut el 14 de setembre de 1984 a Trinidad) és un exfutbolista uruguaià que jugava de migcampista.
Va començar la seva carrera al Nacional, però va jugar principalment a La Liga després d'arribar a Espanya als 22 anys, sumant 296 partits amb el RCD Mallorca, Reial Societat i Màlaga durant 11 temporades i marcant 41 gols.
Castro va jugar cinc partits amb la selecció de l'Uruguai en vuit anys